b'\n_START_ARTICLE_\nHMS Erin (1913)\n_START_SECTION_\nValmistus\n_START_PARAGRAPH_\nTurkki tilasi 1911 Vickers Limitedilt\xc3\xa4 Barrow-in-Furnessista taistelulaivan, joka sai nimen Reshad V:ksi ja my\xc3\xb6hemmin Reshadiehiksi. Sen k\xc3\xb6li laskettiin viel\xc3\xa4 samana vuonna 1. elokuuta ja alus laskettiin vesille 3. syyskuuta 1913. Elokuussa ensimm\xc3\xa4isen maailmansodan puhjetessa alus oli melkein valmis, kun Britannia ensimm\xc3\xa4isen merilordin Winston Churchillin m\xc3\xa4\xc3\xa4r\xc3\xa4yksest\xc3\xa4 pakko-otti aluksen liitt\xc3\xa4en sen laivastoonsa. Alus valmistui elokuussa 1914._NEWLINE_Aluksen suunnitteli Vickersin p\xc3\xa4\xc3\xa4suunnittelija Thurston perustuen HMS King George V:n piirustuksiin, joihin oli liitetty HMS Iron Duken ominaisuuksia. Aluksen runko oli lyhyempi ja leve\xc3\xa4mpi kuin aiemmilla aluksilla ja sen keskilaivaan sijoitettu 13,5 tuuman tykein varustettu Q-torni oli sijoitettu yht\xc3\xa4 kantta korkeammalle.\n_START_SECTION_\nPalvelus\n_START_PARAGRAPH_\nAlus liitettiin syyskuussa 1914 Suuren laivaston 2. taistelulaivueeseen. Se osallistui laivueensa mukana Skagerrakin taisteluun, jossa alus ei k\xc3\xa4rsinyt miehist\xc3\xb6tappioita. Sodan p\xc3\xa4\xc3\xa4tytty\xc3\xa4 alus sijoitettiin 1919 Noren sijoitetun reserviosaston lippulaivaksi. Se myytiin romutettavaksi 1922 Washingtonin laivastosopimuksen nojalla.'